[{"text_idx": "#000001", "text": "Mae lleoliadau MICE yng Nghaerdydd yn gwella eu nodweddion cynaliadwyedd."}, {"text_idx": "#000002", "text": "Etifeddiaeth cyfranogiad Caerdydd fel un o\u2019r lleoliadau lle galwodd Ras Fo\u0302r Volvo y byd yn 2018 yw cefnogaeth y ddinas i ymgyrch ryngwladol Moroedd Gla\u0302n . Mae busnesau twristiaeth ar draws y ddinas wedi cael eu hannog i ymuno ag ymgyrch eco-dwristiaeth y ddinas."}, {"text_idx": "#000003", "text": "Mae Cymru oll o ddifri ynghylch cynaliadwyedd. Mae Deddf Llesiant Cenedlaethau\u2019r Dyfodol yn gofyn i gyrff cyhoeddus yng Nghymru feddwl am effaith hirdymor eu penderfyniadau, gweithio\u2019n well gyda phobl, cymunedau a\u2019i gilydd, ac atal problemau parhaus megis tlodi, anghydraddoldebau iechyd a newid yn yr hinsawdd. Mae Cyngor Caerdydd yn chwarae rhan lawn wrth weithio tuag at y saith nod llesiant. Diffiniad \u201cDatblygu Cynaliadwy\u201d yn y Ddeddf yw\u2019r \u201cBroses o wella lles economaidd, cymdeithasol, amgylcheddol a diwylliannol Cymru drwy weithredu yn unol ag egwyddor datblygu cynaliadwy, sy\u2019n ceisio cyflawni\u2019r nodau lles.\u201d"}, {"text_idx": "#000005", "text": "Mae rhai busnesau twristiaeth yng Nghaerdydd ar flaen y gad ac yn dangos arfer gorau o ran cynaliadwyedd."}, {"text_idx": "#000006", "text": "Yn 2011 cafodd Stadiwm Principality BS8901 fel rhan o\u2019i bolisi i fabwysiadu strategaeth cynaliadwyedd ar gyfer y stadiwm. Daeth Stadiwm Principality y stadiwm digwyddiadau cynaliadwy cyntaf ardystiadwy yn y DU yn 2011 oherwydd ei fod yn defnyddio systemau golau LED dan reolaeth cyfrifiaduron i arbed ynni, yn casglu dw\u0302r glaw dan y cae i ailgylchu dw\u0302r ac yn ailddefnyddio pridd a glaswellt."}, {"text_idx": "#000007", "text": "Mae un o leoliadau MICE mwyaf Caerdydd wedi ymrwymo wrth bolisi Live Nation (Music) UK Limited ar yr amgylchedd. Lansiodd Live Nation siarter cynaliadwyedd byd-eang newydd i leihau\u2019r effeithiau amgylcheddol negyddol sy\u2019n aml yn gysylltiedig a\u0302 digwyddiadau byw, yn cynnwys cynhyrchu gwastraff a phlastigau untro, defnyddio ynni a dw\u0302r, trafnidiaeth a chaffael bwyd."}, {"text_idx": "#000008", "text": "Mae Techniquest, canolfan wyddoniaeth hiraf y DU a lleoliad ar gyfer digwyddiadau corfforaethol yn ailagor ym mis Hydref 2020 ar o\u0302l gwaith ail-ddatblygu gwerth \u00a35.5 miliwn. Mae arddangosiadau newydd yn cynnwys materion amgylcheddol. Mae gweithredwr y caffi, y siop a\u2019r arlwywr digwyddiadau yn Techniquest yn gweithio i leihau faint o blastig a ddefnyddir drwy gyflwyno bagiau plastig bioddiraddadwy yn y siop a pheidio a\u0302 defnyddio cwpanau untro yn y caffi nac yn ystod digwyddiadau corfforaethol. Mae cyflenwyr bellach hefyd yn cael eu herio i ddefnyddio deunydd pacio ailgylchadwy lle bo hynny\u2019n bosibl ac i symleiddio danfon nwyddau i\u2019r ganolfan."}, {"text_idx": "#000010", "text": "Mae ICC Cymru wrthi\u2019n edrych ar ffyrdd o fod yn well ac yn fwy caredig i\u2019n hamgylchedd, ein cymunedau lleol ac ehangach."}, {"text_idx": "#000011", "text": "Plannwyd 15,000 o goed ychwanegol yn y coetir cyfagos sy\u2019n cynnwys codennau meddwl.\nYn ogystal a\u0302 mesurau cynaliadwy yn yr adeilad i leihau ynni mae yna ganolfannau ailgylchu bach drwyddi draw.\nMae gwasanaethau cynrychiolwyr yn cynnwys cwpanau coffi ailgylchadwy, poteli dw\u0302r y gellir eu hail-lenwi a gorsafoedd hydradiad.\nGwneir cyrchu cynnyrch yn lleol lle bo hynny\u2019n bosibl er mwyn lleihau milltiroedd bwyd a gwastraff wedi\u2019i ailgylchu i gynhyrchu trydan carbon isel.\nGwobr Allwedd Werdd a safon Lefel 3 y Ddraig Werdd a Gwobr Effaith Gymdeithasol RICS (2020)."}, {"text_idx": "#000012", "text": "Mae voco\u00ae St David\u2019s wedi bod yn arwain y ffordd. Mae brand y gwesty 5 seren hwn wedi\u2019i \u2018seilio ar gynaliadwyedd\u2019. Mae ei ddull ecogyfeillgar yn cynnwys:\n\u2022 Deunydd llenwi\u2019r cwiltiau gwely moethus wedi\u2019i wneud o ddeunyddiau sydd wedi\u2019u hailgylchu yn llwyr.\n\u2022 Pennau cawodydd wedi\u2019u hawyru sy\u2019n lleihau faint o ddw\u0302r a ddefnyddir ac yn sicrhau defnyddio llai o ynni ar gyfer cynhesu dw\u0302r\n\u2022 \u201cCynhwysion gwyrdd\u201d yn yr amwynderau ystafell ymolchi, sy\u2019n dod o darddiad cynaliadwy neu adnewyddadwy ar sail planhigion, nad yw eu caffael yn effeithio\u2019n negyddol ar yr ecosystemau.\n\u2022 Lleihau gwastraff plastig gan gynnwys dw\u0302r wedi\u2019i hidlo mewn ystafelloedd cyfarfod ac ystafelloedd cysgu \u2013 mae dw\u0302r mewn poteli gwydr yn golygu arbed 300+ o boteli plastig ym mhob ystafell gysgu bob blwyddyn, a defnyddio cwpanau coffi ar glud bioddiraddadwy."}, {"text_idx": "#000013", "text": "Mae Hilton wedi ymrwymo i ddyblu ei fuddsoddiad mewn effaith gymdeithasol a thorri ei o\u0302l troed amgylcheddol yn ei hanner erbyn 2030."}, {"text_idx": "#000014", "text": "Mae systemau awtomeiddio adeiladau wedi\u2019u huwchraddio a buddsoddiad mewn goleuadau ynni effeithlon.\nCadwraeth dw\u0302r trwy systemau dw\u0302r effeithlon mewn ystafelloedd gwesteion.\nGostyngiad mewn gwastraff trwy ailgylchu a rhaglenni rhoi cymunedol.\nTrwy ddefnyddio Cyfrifiannell Cyfarfodydd Lightstay gall Hilton Caerdydd ddarparu o\u0302l troed gwirioneddol eich digwyddiadau i chi."}, {"text_idx": "#000016", "text": "Mae Cwrdd yng Nghaerdydd yn cynnal gweithdai ar y cyd ag asiantaethau bwyd lleol fel Bwyd Caerdydd a Lantra i ysbrydoli busnesau twristiaeth i ddod o hyd i fwyd a diod lleol fel rhan o ymgyrch tuag at strategaeth garbon niwtral. Cysylltwch a\u0302 ar gyfer dyddiadau yn y dyfodol."}, {"text_idx": "#000017", "text": "Cofrestrwch i gael y wybodaeth ddiweddaraf a newyddion y diwydiant gan di\u0302m Cwrdd yng Nghaerdydd..."}]